Държавен вестник, бр. 46, 2003 г., стр. 41

Б Р О Й  46
Д Ъ Р Ж А В Е Н   В Е С Т Н И К
С Т Р .  41
Раздел III
Такси за признаване на документ за завършен
етап на училищно обучение, степен на образо-
вание и професионална квалификация, издаден
от училища на чужди държави, и за издаване
на удостоверение
Чл. 4. (1) За признаване на документ за за-
вършен етап на училищно обучение, издаден от
училища на чужди държави, се събира такса 10 лв.
(2) За признаване на документ за завършена
степен на образование и професионална квали-
фикация, издаден от училища на чужди държа-
ви, и за издаване на удостоверение се събира
такса 25 лв.
Заключителна разпоредба
Параграф единствен. Тарифата се одобрява
на основание § 6а от допълнителните разпоред-
би на Закона за народната просвета.
27904
ПОСТАНОВЛЕНИЕ № 104
ОТ 10 МАЙ 2003 Г.
за приемане на Наредба за учебниците и учеб-
ните помагала
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за учебниците и учеб-
ните помагала.
Чл. 2. Безплатно се осигуряват:
1. учебни помагала за децата от подготви-
телната група и подготвителния клас съгласно
чл. 20, ал. 1 от Закона за народната просвета в
държавните и общинските детски градини и
училища;
2. учебници за учениците от I клас в държав-
ните и общинските училища;
3. специалните учебници за учениците със
специални образователни потребности—със
сензорни увреждания, с умствена изостаналост
и с множество увреждания.
Чл. 3. Средствата за закупуване на учебници-
те и учебните помагала по чл. 2 се осигуряват от
републиканския бюджет чрез бюджета на Ми-
нистерството на образованието и науката.
Чл. 4. (1) Средствата за закупуване на учеб-
ните помагала по чл. 2, т. 1 се осигуряват от
бюджета на Министерството на образование-
то и науката по бюджетите на съответните
общини.
(2) Учебните помагала по чл. 2, т. 1 се раз-
пространяват до:
1. общинските детски градини и училища чрез
доставка, възложена от съответната община,
при условията и по реда на Закона за обществе-
ните поръчки;
2. държавните детски градини и училища или
регионалните инспекторати по образованието
чрез доставка, възложена от Министерството
на образованието и науката, при условията и по
реда на Закона за обществените поръчки.
Чл. 5. (1) Министерството на образованието
и науката закупува учебниците по чл. 2, т. 2 и 3.
(2) Учебниците по чл. 2, т. 2 и 3 се разпро-
страняват до училищата или регионалните ин-
спекторати по образованието чрез доставка, въз-
ложена от Министерството на образованието и
науката, при условията и по реда на Закона за
обществените поръчки.
(3) Количеството за всяка доставка се опре-
деля съгласно заявки, направени от държавни-
те и общинските училища.
(4) Процедурата по ал. 2 се открива за всеки
одобрен учебник, за който са получени заявки
най-малко за 5000 екземпляра, а за учебниците
по чл. 2, т. 3—независимо от броя на заявените
екземпляри.
(5) Заявките, които не са достатъчни за откри-
ване на процедура за възлагане на обществена
поръчка, се разпределят между учебниците по ал. 4
пропорционално на получените за тях заявки.
Чл. 6. (1) Министерството на образованието
и науката утвърждава нормативи за закупуване
на учебници в училищните библиотеки.
(2) Училищата в сроковете за изготвяне
проект на годишен бюджет заявяват необходи-
мите средства за закупуване на учебници за учи-
лищните библиотеки.
(3) Училището осигурява от библиотеките
си учебници за безвъзмездно ползване от учи-
телите.
(4) Учебниците от училищните библиотеки
могат да се предоставят за безвъзмездно полз-
ване от ученици, чиито семейства имат доход
под гарантирания минимум, при условия и по
ред, определени с правилника на училището.
Чл. 7. Условията и редът за оценяване и одоб-
ряване на учебници и учебни помагала се опреде-
лят с наредба на министъра на образованието и
науката и с наредба на министъра на културата.
Преходни и заключителни разпоредби
§ 1. (1) Министърът на финансите да предос-
тави от централния бюджет за 2003 г. допълни-
телни средства по бюджета на Министерството
на образованието и науката в размер 2 000 000 лв.
за осигуряване на учебниците по чл. 2, т. 1 и 3.
(2) Министърът на финансите да извърши
налагащите се промени по бюджета на Минис-
терството на образованието и науката.
§ 2. Отменя се Постановление № 218 на Ми-
нистерския съвет от 1994 г. за издаване и разпро-
странение на учебници (обн., ДВ, бр. 86 от 1994 г.;
изм. и доп., бр. 61 от 1997 г. и бр. 42 от 1999 г.).
§ 3. Изпълнението на постановлението се
възлага на министъра на финансите, на минис-
търа на образованието и науката и на министъ-
ра на културата.
§ 4. Постановлението влиза в сила от деня
на обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров